# E E L N Õ U

## NARVA LINNAVALITSUS

#### K O R R A L D U S

Narva .08.2021.a nr \_\_\_\_\_ -k

**Avaliku ürituse „Iseseisvuse lapsed“ loa taotluse rahuldamine**

1. **Asjaolud ja menetluse käik**

MTÜ Ida-Viru Info Töö ja Koolituskeskus esitas Narva Linnavalitsusele avaliku ürituse loa taotluse. MTÜ Ida-Viru Info Töö ja Koolituskeskus kavandab läbi viia 20.08.2021 kell 13.00 – 15.00 avaliku ürituse „Iseseisvuse lapsed“. Ürituse raames toimub kontsert Eesti Vabariigi iseseisvuse taastamise päeva auks. Üritusel osalejate eeldatav arv on 50 inimest.

1. **Õiguslikud alused**

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
   1. Rahuldada MTÜ Ida-Viru Info Töö ja Koolituskeskus taotlus avaliku ürituse „Iseseisvuse lapsed“ läbiviimseks.
   2. Ürituse läbiviimise kohaks on Aleksandr Puškini tänav T1 (Puškini allee), Narva linn.
   3. Avaliku ürituse korraldajaks on MTÜ Ida-Viru Info Töö ja Koolituskeskus reg.nr 80302896, Puškini 20, Narva.
   4. Alkohoolsete jookide müüki või pakkumist ei toimu.
   5. Avalik üritus toimub 20.08.2021 kell 13.00 – 15.00.
   6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” ning Vabariigi Valitsuse 19.08.2020 korraldusega nr 282 „COVID-19 haiguse leviku tõkestamiseks vajalikud liikumisvabaduse ning avalike koosolekute pidamise ja avalike ürituste korraldamise piirangud“ kehtestatud nõudeid
2. **Rakendussätted**
   1. Korraldus jõustub seaduses sätestatud korras.
   2. Linnamajandusametil teha korraldus asjaosalistele teatavaks.
   3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Jelena Golubeva Üllar Kaljuste

Linnapea asendaja Linnasekretär